Ursula von der Leyen: „Democrația și statul de drept sunt amenințate. Ceva fundamental s-a schimbat”
Nimic nu este exclus din discuție atunci când vine vorba de strângerea de fonduri pentru apărare, a declarat duminică șefa Comisiei Europene, Ursula von der Leyen, avertizând că valori europene precum democrația și statul de drept sunt amenințate într-o lume din ce în ce mai „tranzacțională”. Fără a-l menționa pe Donald Trump pe nume, șefa Executivului UE a declarat reporterilor că există un nou sentiment de urgență în sfera geopolitică și că „ceva fundamental” s-a schimbat de când ea și-a început al doilea mandat, la 1 decembrie, în urmă cu 100 de zile, relatează The Guardian, citat de News.ro.